Sopoćani

Sopoćani on keskiaikainen luostari Serbiassa. Se on Unescon maailmanperintökohde.

Luostari rakennettiin 1200-luvun puolivälissä Rasin alueelle, silloisen Serbian valtion sydänmaille. Kirkko pyhitettiin Pyhälle Kolminaisuudelle ja valmistui noin vuonna 1265. Kirkon freskot ovat loistavia esimerkkejä Serbian keskiaikaisesta kirkkotaiteesta.

1500- ja 1600-luvulla osmanit hyökkäilivät alueelle jatkuvasti, ja munkit joutuivat lopulta pakenemaan luostarista Kosovon puolelle. Luostari oli tyhjillään lähes kahdensadan vuoden ajan, sen katto romahti ja freskojen säilymistä pidetään ihmeenä. Luostari kunnostettiin 1900-luvulla, ja nykyisin siellä elää jälleen munkkeja.

Katso myös 
Stari Ras

Lähteet

Aiheesta muualla 

 BLAGO Fund: Sopoćani

Serbian luostarit
Unescon maailmanperintökohteet Serbiassa
Ortodoksiset luostarit